ДО  

ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от Костантин Йорданов Луков

ПРЕДСЕДАТЕЛ НА ОБЩИНСКИ СЪВЕТ

Относно:  Определяне на представител от Общински съвет - Бургас в Областния съвет за намаляване на риска от бедствия
УВАЖАЕМИ ОБЩИНСКИ СЪВЕТНИЦИ,

На 11.08.2016 г. в Общински съвет – Бургас е постъпило искане от Вълчо Чолаков – Областен управител на Област Бургас за определяне на представител от Общински съвет – Бургас в Областния съвет за намаляване на риска от бедствия.
Съгласно разпоредбата на чл. 64а, ал.2 от Закона за защита при бедствия, членове на съвета по ал. 1 са: кметовете на общини или оправомощени техни представители, по един представител на общинския съвет от всяка община на територията на областта, директорът на регионална дирекция "Пожарна безопасност и защита на населението", директорът на областната дирекция на МВР, командирът на военното формирование на територията на областта, директорът на териториалната дирекция на Държавна агенция "Национална сигурност", директорът на центъра за спешна медицинска помощ, ръководителите на териториалните звена на централната администрация на изпълнителната власт, юридически лица, включително юридически лица с нестопанска цел, и други, имащи отношение към намаляването на риска от бедствия.

С оглед на гореизложеното  предлагам на Общински съвет-Бургас да вземе следните:

РЕШЕНИЯ:
1.Определя за представител в Областния съвет за намаляване на риска от бедствия общинския съветник ………………….

2. При невъзможност за участие на определения по т.1 представител в Областния съвет за намаляване на риска от бедствия, той ще бъде заместван от …………………………………..

Прилагам: Писмо вх.№08-00 5161/11.08.2016 год. на Вълчо Чолаков – Областен управител на Област Бургас.  
КОСТАНТИН ЛУКОВ

Председател на Общински съвет – Бургас

